এ বিষয়ে জানতে চাইলে বাংলাদেশ ইনস্টিটিউট অব পিস অ্যান্ড সিকিউরিটি স্টাডিজের প্রেসিডেন্ট মেজর জেনারেল (অব.) মনিরুজ্জামান বলেন, বিভিন্ন দেশে নারীদের মধ্যে উগ্র মতবাদে জড়িয়ে পড়ার বড় ধরনের প্রবণতা দেখা যাচ্ছে। এর মধ্য দিয়ে পুরো পরিবারে উগ্রবাদ ছড়িয়ে পড়ার ক্ষেত্র তৈরি করছে। পরিবারের সবাই এ পথে গেলে তাদের চিহ্নিত করা কঠিন হয়ে পড়ে। এ প্রবণতা বাংলাদেশেও ছড়িয়ে পড়ার আশঙ্কা আছে বলে তিনি মনে করেন।